टंला : " भारत हादोराव,गुबैयै आसाम आरो गुबुन गुबुन सा - सान्जा ओनसोलफोराव खाथि - खाला हादोरफोरनि आयेन बेरेखायै हाबफैना थाफैनायनि जाहोनाव हादोरसानि थागिबि सुबुंफोरनि जिउ खुंनाय आरो थांना थानायखौ सान्नो गोनां खालामबाय " ब्रिहस्पथिबाराव National Democratic Front of Boroland ( NDFB ) नि गाहाय दि.आर नाब्ला एबा रन्जन दैमारिया उदालगुरि जिल्लायाव मुलुग इन्डिजेनियास सान ( World Indigenous Day ) फालिनाय हाबाफारिआव बुङो ।दैमारिया ट्रिपुरा हादोरसानि सुबुं सानखोफोरखौ नोजोर होनानै बुङेदि,बांग्लादेस हादोरनि आयेन बेरेखायै हाबफैनाय सुबुंफोरा ट्रिपुरा हादोरसानि थागिबि सुबुंफोरखौ जेंना खालामगासिनो दं,बेफोर बादि जाथाया फैगौ समफोराव आसामावबो जानो हागौ होन्ना बिथांआ बुङो ।